 Horaantii bishii July ee sanadkii 1960-kii ayaa wargeyska caanka ee the THE OBSERVER oo ka soo baxa magaalada London ee carriga ingiriisku wuxuu ciwaan ka dhigaySomaliland: That protectrate the refused its independence, Somaliland maxmiyadii diiday xoriyadeeda, wargeysyo badan oo caan ah kana soo baxa wadankan ingiriiska iyo meelo kale oo caalamka ah ayaa aad ula yaabay goaanka axmaqnimada iyo ka fiirsi laaantu ku dheehnayd ee ay qaateen siyaasiyiintii iyo shacbigii ku dhaqnaa gobolada waqooyi ama dhulkii loo yaqaanay Somaliland british protectrate wax yar ka dib markii ay xoriyada heleen 26-kii bishii june sanadkii 1960kii, xoriyad dhan oo hadyad si qunyar ah loo bixiyay iyadoon wax shuruud ah lagu xidhin, waa arrin aan ka dhicin horayso iyo dambayso taariikhda wadamadii uu soo maray fufka iyo fooraha xoriyada ee qaarada Africa dabayaaqadii sanadihii kontomaadkii iyo horaantii lixdameeyadii, lixdii cisho ee ay xorta ahayd Somaliland oo uu hogaaminayo halyaygii waynaa iyo hogaamiyihii xornimo doonta gobolada waqooyi marxuum maxamed xaaji ibrahim egal waxa ictiraafay wadamo badan waxaanay ku soo biirtay wadamada loo yaqaanay barwaaqo soorankacommon wealth, laakiin sida ay taariikhda ma guuraanka ahi inoo dhigayso wax yar ka dib 1-dii bishii luulyo ee isla sanadkaas xoriyada la helay waxa dhacay gaf aad u weyn oo baal mugdi ah ka galay taariikhda qaranimada Jamhuuriyada Somaliland, ka dib markii aan taariikhdaas dib u baadhay soona rogay qaar ka mida xaashiyaha lagu kaydiyo sooyaalka ummada waxa ii cadaatay dhawr arimood oo ka mid ahaa waxyaalihii sababay in dadkii reer waqooyiga ahaa iyaga oo aan ka fiirsan ay xoriyadoodii dhamayd hadyad u bixiyaan lana magic baxaan QALDAAN, oo 